cyanic-selkie/wikianc huggingface dataset:
Ιερά Μητρόπολις Φιλίππων, Νεαπόλεως και Θάσου
Ιστορία
Το 1924 επανιδρύθηκε ως «Μητρόπολις Καβάλας» και το 1930 μετονομάστηκε σε «Φιλίππων και Νεαπόλεως». Το 1952, μετά την προσάρτηση και της Θάσου, πήρε την σημερινή της ονομασία «Φιλίππων, Νεαπόλεως και Θάσου».
Μάρτυρες 1912-1944
Εκατοντάδες Έλληνες, μεταξύ των οποίων και πλήθος διδασκάλων και Ιερέων, βασανίσθηκαν, διώχθηκαν και εκτοπίσθηκαν από τις βουλγαρικές δυνάμεις κατοχής κατά τις τρεις κατοχές που γνώρισε η Ανατολική Μακεδονία από τους Βούλγαρους: Α΄ Βουλγαρική Κατοχή 1912-1913, Β΄ Βουλγαρική Κατοχή 1916-1918 και Γ΄ Βουλγαρική Κατοχή 1941-1944. Διασώζονται τα ονόματα των παρακάτω Ιερομαρτύρων:
Η Μητρόπολη σήμερα
Σημερινός Μητροπολίτης είναι ο Στέφανος Τόλιος, γεννημένος το 1960 στην Ελευθερούπολη Καβάλας, προηγουμένως Πρωτοσύγκελλος της Ιεράς Μητροπόλεως Θεσσαλονίκης. Εξελέγη Μητροπολίτης Φιλίππων στις 6 Οκτωβρίου 2017, χειροτονήθηκε στη Θεσσαλονίκη στις 8 Οκτωβρίου 2017 και ενθρονίστηκε στον Ιερό Καθεδρικό Ναό Αγίου Αποστόλου Παύλου Καβάλας στις 18 Νοεμβρίου 2017.
Ιερές Μονές
Ανδρώαι Γυναικείαι
Τοπικοί Άγιοι και Εορτές
thumb|Ο Άγιος Χρυσόστομος Σμύρνης, ως μητροπολίτης [[Δράμα (πόλη)|Δράμας, Φιλίππων και Ζιχνών την περίοδο 1902-1910.]]
Ιερά Κειμήλια
1) Τίμια Λείψανα:
2) Περίπυστες Εικόνες:
Αρχιερατικές Περιφέρειες
thumb|Ο Ιερός Ναός του Αγίου Νικολάου. thumb|Ο Ιερός Ναός Κοιμήσεως της Θεοτόκου. 1) Αρχιερατική Περιφέρεια Καβάλας - Ενορίες Πόλεως - Χωριά
2) Αρχιερατική Περιφέρεια Φιλίππων - Χωριά
3) Αρχιερατική Περιφέρεια Νέστου - Κωμόπολη - Χωριά
4) Αρχιερατική Περιφέρεια Θάσου - Χωριά
Εξωτερικοί σύνδεσμοι
* Φιλιππων
Νταντί
Το Νταντί (αγγλικά: Dundee, σκωτικά γαελικά Dùn Dèagh) είναι η τέταρτη μεγαλύτερη πόλη της Σκωτίας. Βρίσκεται στο βορειοανατολικό τμήμα της Σκωτίας, περίπου 100 χιλιόμετρα βόρεια του Εδιμβούργου. Η πόλη του Νταντί έχει πληθυσμό περίπου 155.000 κατοίκων, ενώ η ευρύτερη περιοχή έχει πληθυσμό περίπου 265.000 κατοίκων.
Έχει δυο πανεπιστήμια (το Πανεπιστήμιο του Νταντί και το Πανεπιστήμιο Άμπερτεϊ) ενώ φιλοξενεί το Scottish Dance Theatre.
Ιστορία
left|thumb|250px|Η Αψίδα Γουίσαρτ είναι το μόνο εναπομείναν τμήμα των τειχών της πόλης Άγνωστη μένει η χρονολογία του παλαιότερου οικισμού στη σημερινή περιοχή του Νταντί, ωστόσο αναφέρεται για πρώτη φορά στις ιστορικές πηγές το 12ο αιώνα. Η ετυμολογία της ονομασίας της πόλης κρύβει τη ρίζα dun, που σημαίνει κάστρο στις Βρυθονικές γλώσσες και ίσως μαρτυρά την ύπαρξη Πικτών στην περιοχή. Το 1545, η πόλη απέκτησε τείχη μετά από μια περίοδο διαταραχών, ενώ δυο χρόνια αργότερα μεγάλο τμήμα της πόλης καταστράφηκε από βομβαρδισμό των Άγγλων από θαλάσσης. Το 1645, κατά τη διάρκεια των Πολέμων των Τριών Βασιλείων, το Νταντί πολιορκήθηκε από τον Μαρκήσιο του Μοντρόουζ, ενώ το 1651, κατά τον Τρίτο Αγγλικό Εμφύλιο Πόλεμο, κυριεύτηκε από το Στρατηγό Μονκ, αρχηγό των δυνάμεων του Όλιβερ Κρόμγουελ στη Σκωτία.
Διακυβέρνηση
Το Νταντί έγινε για πρώτη φορά βασιλικός "δήμος" (burgh στη Σκωτία) το 1191 και έγινε αυτόνομη μονάδα τοπικής αυτοδιοίκησης το 1996. Η πόλη έχει δυο αποφθέγματα: Dei Donum (λατ. Δώρο του Θεού) και Prudentia et Candore (λατ. Με Σύνεση και Αγνότητα). Έχει αντιπροσώπους και στη Βουλή των Κοινοτήτων της Μεγάλης Βρετανίας και στο Κοινοβούλιο της Σκωτίας. Για το Ευρωπαϊκό Κοινοβούλιο, το Νταντί εκπροσωπείται μέσω της εκλογικής περιφέρειας της Σκωτίας.
Γεωγραφία
thumb|right|300px|Το Πανεπιστήμιο του Νταντί
Το Νταντί βρίσκεται στο βορειοανατολικό τμήμα της Σκωτίας, κοντά στη Βόρεια Θάλασσα. Η πόλη περικυκλώνει την έξοδο από βασάλτη ενός ανενεργού ηφαιστείου. Θεωρείται ίσως η πιο ηλιόλουστη και πιο θερμή πόλη της Σκωτίας, κυρίως λόγω της εγγύτητας στη Βόρεια Θάλασσα και των λόφων κοντά στην πόλη, οι οποίοι καλύπτονται με χιόνι, αφήνοντας το Νταντί ανέπαφο.
Το Νταντί είναι η πιο πυκνοκατοικημένη περιοχή της Σκωτίας μετά τη Γλασκώβη, ενώ τα κτίρια του είναι κυρίως βικτοριανής εποχής. Ενώ στο κέντρο υπάρχουν πολυκατοικίες από τη δεκαετία του '60, τα προάστια της πόλης είναι μια από τις φτωχότερες αστικές περιοχές στη Μεγάλη Βρετανία. Αντιθέτως, στα ανατολικά της πόλης βρίσκεται ξεχωριστά το προάστιο Broughty Ferry, το οποίο έχει δικό του όμιλο γιοτ, πολυτελείς κατοικίες και μεγάλα οικοδομήματα σε διακριτά αρχιτεκτονικά στυλ, που κατασκευάστηκαν κατά τη Βιομηχανική Επανάσταση.
Δημογραφικά στοιχεία
Οι κάτοικοι του Νταντί ξεχωρίζουν για τη διακριτή τους προφορά. Μεγάλο τμήμα του πληθυσμού ζει χωρίς τη φροντίδα της κρατικής πρόνοιας, ενώ σχεδόν οι μισοί κάτοικοι της πόλης δε ζουν σε δική τους κατοικία και υπάρχει μεγάλο ποσοστό παιδικής φτώχειας.
Το Νταντί είχε το μεγαλύτερο ποσοστό εκτρώσεων στη Σκωτία το 2004 και το μεγαλύτερο ποσοστό εφήβων εγκύων στη Δυτική Ευρώπη.
Ο πληθυσμός της πόλης αυξήθηκε δραματικά κατά την αστικοποίηση της Βιομηχανικής Επανάστασης, οπότε κατέφτασε κύμα Ιρλανδών μεταναστών μετά το λιμό της πατάτας (1845-1849), καθώς και μεταναστών από την Ιταλία και την Πολωνία, που ήθελαν να ξεφύγουν από την πείνα, τη φτώχεια και τα πογκρόμ του 19ου αιώνα και του Β' Παγκοσμίου Πολέμου. Επί του παρόντος, το Νταντί έχει τη μεγαλύτερη ασιατική μειονότητα στη Σκωτία μετά τη Γλασκώβη και το Εδιμβούργο, ενώ δέχεται και πολλούς νέους από την Ευρωπαϊκή Ένωση, οι οποίοι φοιτούν στα δυο πανεπιστήμια της πόλης.
Αδελφοποιημένες πόλεις
Το Νταντί διατηρεί οικονομικούς και πολιτισμικούς δεσμούς με έξι αδελφοποιημένες πόλεις :
Εξωτερικοί σύνδεσμοι
Κατηγορία:Πόλεις της Σκωτίας
Τρίγο Λίμπιο
Οι Trigo Limpio (Ισπανική προφορά: [ˈtɾiɣo ˈlimpjo]) ήταν ένα ισπανικό μουσικό τρίο δημοφιλές στην Ισπανία στις δεκαετίες του 1970 και του 1980. Δημιουργήθηκε αρχικά από τους Αμάγια Σάιθαρ, Ινιάκι ντε Πάμπλο και Λούις Κάρλος Χιλ.
Η μπάντα εκπροσώπησε την Televisión Española στην έκτη έκδοση του OTI Festival 1977 με το τραγούδι "Rómpeme, mátame", κατακτώντας την τέταρτη θέση. Τρία χρόνια αργότερα, εκπροσώπησαν την Ισπανία στο διαγωνισμό τραγουδιού της Eurovision 1980 με το τραγούδι "Quédate esta noche". Μέχρι τη στιγμή της συμμετοχής τους στην Eurovision, η Αμάγια Σάιθαρ είχε αντικατασταθεί από την Πατρίθια Φερνάντεθ.
Πρώτα χρόνια
Ξεκινούν τον Ιούλιο του 1975 όταν υπογράφουν το πρώτο επαγγελματικό τους συμβόλαιο με την δισκογραφική εταιρεία Philips. Τα πρώτα χρόνια πέρασαν στο κίνημα "neofolk". Εκείνη την εποχή, έκαναν τις πρώτες τους επιτυχίες, όπως τα τραγούδια με τίτλο "Muñeca", "Pequeno Juan", "Adiós mama", "Txikita", "Celtiberico".
Επιπλέον
Κατηγορία:Συμμετέχοντες στη Eurovision Κατηγορία:Ισπανοί συμμετέχοντες στο Διαγωνισμό Τραγουδιού Eurovision Κατηγορία:Ισπανικά μουσικά συγκροτήματα Κατηγορία:Διαγωνισμός Τραγουδιού Eurovision 1980
Ουρράκα των Βουρβόνων-Δύο Σικελιών
Η Ουρράκα (ιταλ. Urraca di Borbone delle Due Sicilie, 14 Ιουλίου 1913 - 3 Μαΐου 1999) από τον Οίκο των Βουρβόνων-Δύο Σικελιών ήταν κόρη του Δούκα της Καλαβρίας.
Βιογραφία
Η Ουρράκα Μαρία Ισαβέλλα Καρολίνα Αλδεγόνδη Καρμέλα γεννήθηκε στο Ανάκτορο Νύμφενμπουργκ στο Μόναχο. Ο πατέρας της ήταν ο επικεφαλής του Οίκου των Βουρβόνων-Δύο Σικελιών και διεκδικητής του θρόνου των Δύο Σικελιών από το 1934 ως το 1960. Επειδή η ημέρα γέννησής της συνέπιπτε με την πτώση της Βαστίλης, δεν εόρταζε τα γενέθλιά της, λέγοντας ότι "πώς ένας Βουρβόνος μπορεί να εορτάζει την ημέρα που έπεσε η Βαστίλη;".
Παραπομπές
Κατηγορία:Οίκος των Βουρβόνων-Δύο Σικελιών Κατηγορία:Πριγκίπισσες των Βουρβόνων-Δύο Σικελιών
Όμπλαστ του Καλίνινγκραντ
Υπολογίζεται ότι περίπου 2.000.000 Γερμανοί είχαν εγκαταλείψει το Κένιγκσμπεργκ τις μέρες πριν την είσοδο του Κόκκινου Στρατού. Από όσους απέμειναν, οι περισσότεροι προωθήθηκαν στη Γερμανία μετά τη συνθηκολόγησή της. Αμέσως ξεκίνησε η διαδικασία εκσλαβισμού της περιοχής: τα τοπωνύμια άλλαξαν, οι βιομηχανίες και οι υποδομές κρατικοποιήθηκαν, και δόθηκαν κίνητρα σε σοβιετικούς πολίτες να εγκατασταθούν μόνιμα εκεί - κυρίως προερχόμενους από πόλεις ή χωριά που είχαν καταστραφεί από τη Βέρμαχτ.
Σήμερα ο πληθυσμός είναι κυρίως ρωσικής καταγωγής (82,4%). Άλλες εθνότητες που απαντώνται συχνά στην περιφέρεια είναι οι Λευκορώσοι (5,3%) και οι Ουκρανοί (4,9%).
Γεωγραφία
Η Περιφέρεια Καλίνινγκραντ αποτελεί θύλακα της Ρωσίας ο οποίος είναι περιτριγυρισμένος από την Πολωνία, τη Λιθουανία και τη Βαλτική Θάλασσα. Μεγαλύτερος ποταμός της είναι ο Πρεγκόλια. Ξεκινά ως συμβολή των ποταμών Ίνστρουτς και Ανγκράπα και χύνεται στη Βαλτική Θάλασσα μέσω της Λιμνοθάλασσας του Βίστουλα. Το μήκος ροής του ποταμού υπό την ονομασία Πρεγκόλυα είναι 123 χλμ., 292 χλμ., συμπεριλαμβανομένου του Ανγκράπα.
Σημαντικότερα, μεταξύ άλλων, γεωγραφικά χαρακτηριστικά της: Σημαντικότερες πόλεις: † Προ 1946 (οι ονομασίες στη γερμανική γλώσσα χρησιμοποιούνταν επίσης στις σχετικές ελληνικές αναφορές τους)
Πολιτική
Σημερινός κυβερνήτης (από το 2010) της Περιφέρειας Καλίνινγκραντ είναι ο Νικολάι Τσουκάνοβ, ο οποίος διαδέχθηκε τον Γκεόργκι Μπόος. Η εκλογική διαδικασία για την πέμπτη θητεία της Δούμας της Περιφέρειας Καλίνινγκραντ έλαβαν χώρα στις 13 Μαρτίου 2011.
Οικονομία
Η περιφέρεια Καλίνινγκραντ είναι ανεπτυγμένη. Η περιφέρεια ανακηρυχθεί ειδική οικονομική ζώνη και το ΑΕΠ, σύμφωνα με στατιστικά του 2006 είναι 115 δισεκατομμύρια ρούβλια και το κατά κεφαλή ΑΕΠ είναι 155,669 ρούβλια το 2007.
Σβίνιστα
Το Σβίνιστα είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 4 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
Ακ-Μουζ (επαρχία Ατ-Μπάσι)
Το Ακ-Μούζ (Ак-Муз) είναι χωριό στην επαρχία Ατ-Μπασί, στην Περιφέρεια Ναρίν του Κιργιστάν. Βρίσκεται σε απόσταση περίπου 8 χλμ από το χωριό Ακ-Μογιούν.
Πληθυσμός
Ο πληθυσμός είναι 2901 κάτοικοι στην απογραφή του 2009.
Παραπομπές
Κατηγορία:Γεωγραφία της Κιργιζίας
Γεράρδος Ε΄ του Αρμανιάκ
Ο Γεράρδος Ε΄, γαλλ.: Gerald V d'Armagnac (απεβ. το 1219) ήταν κόμης του Aρμανιάκ και του Φεζανσάκ από το 1215 έως το 1219. Ήταν γιος του Bερνάρδου υποκόμη του Φεζανσάκ και της Ζεράλντας του Φουά.
Βιογραφία
Το 1182 ο μεγάλος θείος του, Βερνάρδος Δ' κόμης του Αρμανιάκ, έκανε κληρονόμο τον πατέρα τού Γεράρδου Ε΄, Βερνάρδο, σε περίπτωση που απεβίωνε χωρίς παιδιά. Όμως ο Γεράρδος Δ΄ γεννήθηκε τα επόμενα χρόνια· όταν το 1215 ο Γεράρδος Δ΄ απεβίωσε άτεκνος, ο Γεράρδος Ε΄ έγινε κόμης του Aρμανιάκ και του Φεζανσάκ.
Στις 8 Ιουνίου 1215, για να αποφύγει τη μοίρα τού Ραϋμόνδου ΣΤ΄ κόμη της Τουλούζης, αναγνώρισε τον Σίμωνα Δ΄ του Μονφόρ ως κύριο. Το 1217 ο Ραϋμόνδος ΣΤ΄ επαναστάτησε εναντίον του Σίμωνα Δ΄. Ο Σίμων Δ΄ κάλεσε τον Γεράρδο Ε΄ για βοήθεια και τα στρατεύματά τους πολιόρκησαν την πόλη: κατέκτησαν τη γύρω χώρα και το Iλ-Ζουρνταίν δόθηκε στον Γεράρδο Ε΄. Ο Σίμων Δ΄ σκοτώθηκε κατά την πολιορκία της Τουλούζης.
Πηγές
Κατηγορία:Οίκος του Αρμανιάκ Κατηγορία:Κόμητες της Γαλλίας
Α.Ο. Σίθωνες Νικήτης
Ο Αθλητικός Όμιλος Σίθωνες Νικήτης, γνωστός παλαιότερα με την ονομασία Αθλητικός Όμιλος Νικήτης Χαλκιδικής, είναι ελληνικό αθλητικό σωματείο που δραστηριοποιείται στη Νικήτη, στο Νομό Χαλκιδικής, όπου και βρίσκεται η έδρα του, το Κλειστό Γυμναστήριο Σιθωνίας. Αγωνίζεται με χρώματα το λευκό και το μπλε, ενώ σήμα του είναι η μέλισσα. Διαθέτει ενεργά τμήματα καλαθοσφαίρισης όλων των ηλικιακών ομάδων.
Ιστορική αναδρομή
Ο σύλλογος ξεκίνησε την πορεία του με την ονομασία Α.Ο. Νικήτης.
Κατά την αγωνιστική περίοδο 1999-00 ο σύλλογος κατέκτησε το Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.Χ., λαμβάνοντας το εισιτήριο για την Α' Κατηγορία. Εκεί παρέμεινε μέχρι το τέλος της περιόδου 2004-05, οπότε και, κατακτώντας την κορυφή του βαθμολογικού πίνακα και το Πρωτάθλημα, κατάφερε να ανέλθει για πρώτη φορά στην ιστορία του στη Γ' Εθνική Κατηγορία.
Κατά τις δύο πρώτες αγωνιστικές περιόδους που συμμετείχε στο Πρωτάθλημα της Γ' Εθνικής Κατηγορίας, 2005-06 και 2006-07, η ομάδα της Νικήτης κατέλαβε την 8η θέση στην τελική κατάταξη του 2ου Ομίλου Βορρά. Την επόμενη αγωνιστική περίοδο, 2007-08, έπειτα από 16 συνεχόμενες ήττες, αποσύρθηκε από το Πρωτάθλημα, γνωρίζοντας τον υποβιβασμό στο τοπικό Πρωτάθλημα της Χαλκιδικής.
Την περίοδο 2008-09 πραγματοποίησε μία νέα αρχή στο Πρωτάθλημα της Β' Κατηγορίας Ανδρών της Ε.ΚΑ.Σ.Χ., το οποίο και κατέκτησε άμεσα.
Από το καλοκαίρι του 2011 η ομάδα της Νικήτης μετονομάστηκε επίσημα σε «Σίθωνες Νικήτης».
Την περίοδο 2011-12, οπότε και το Πρωτάθλημα της Α' Κατηγορίας διεξήχθη σε δύο ομίλους, η ομάδα συμμετείχε στο Νότιο, αποττυγχάνοντας να περάσει στην τελική φάση. Την επόμενη χρονιά, 2012-13, οπότε επέστρεψε και ο μοναδικός όμιλος, ολοκλήρωσε τις αγωνιστικές της υποχρεώσεις στην 6η θέση της κατάταξης.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Ο. Σίθωνες Νικήτης διαγωνίζεται στο Πρωτάθλημα της Α' Κατηγορίας Ανδρών που διοργανώνει η Ε.ΚΑ.Σ.Χ.
Έδρα του συλλόγου είναι το Κλειστό Γήπεδο Σιθωνίας. Προπονητής του συλλόγου είναι από τον Ιούλιο του 2013 ο Γιόβαν Μίκιτις.
Ιστορική αναδρομή
Κατά αγωνιστική περίοδο 2012-13 οι Σίθωνες Νικήτης έλαβαν μέρος στο Πρωτάθλημα Γυναικών της Ε.ΚΑ.Σ.Χ., ολοκληρώνοντας τις αγωνιστικές τους υποχρεώσεις στην 5η θέση του βαθμολογικού πίνακα.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Σ. Κένταυρος Νέας Καλλικράτειας αναμένεται να διαγωνιστεί στο Πρωτάθλημα Γυναικών της Ε.ΚΑ.Σ.Χ..
Έδρα του συλλόγου είναι το Κλειστό Γήπεδο Σιθωνίας. Καθήκοντα πρώτου προπονητή διατηρεί από τον Ιούνιο του 2013 ο Σωτήρης Κοκκινόπουλος.
Παραπομπές
Κατηγορία:Αθλητικοί σύλλογοι Χαλκιδικής Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Χ. Κατηγορία:Ιδρύσεις ομάδων καλαθοσφαίρισης σε άγνωστο έτος
X-Men: Ημέρες ενός Ξεχασμένου Μέλλοντος
X-Men: Ημέρες ενός Ξεχασμένου Μέλλοντος (αγγλικά: X-Men: Days of Future Past) είναι βρετανοαμερικανική ταινία υπερηρώων παραγωγής 2014 βασισμένη στην ομάδα υπερηρώων X-Men των κόμικς της Marvel. Τη σκηνοθεσία και την παραγωγή ανέλαβε ο Μπράιαν Σίνγκερ και είναι η τρίτη ταινία της σειράς που σκηνοθετεί μετά τις ταινίες X-Men και X-Men 2.
Είναι η έβδομη προσθήκη στη σειρά ταινιών X-Men και λειτουργεί ως συνέχεια των X-Men: Η Τελική Αναμέτρηση και X-Men: Η Πρώτη Γενιά, ενώ χρονικά διαδραματίζεται μετά τα γεγονότα της ταινίας Γούλβεριν. Το σενάριο έγραψε ο Σάιμον Κίνμπεργκ και είναι βασισμένο στην ιστορία Days of Future Past που κυκλοφόρησε στη σειρά κόμικ Uncanny X-Men το 1981. Η ιστορία ακολουθεί τους X-Men να στέλνουν τον Wolverine στο παρελθόν, σε μια απεγνωσμένη προσπάθειά τους να αλλάξουν την ιστορία και να αποτρέψουν ένα γεγονός που έχει ως αποτέλεσμα το χαμό ανθρώπων και μεταλλαγμένων. Πρωταγωνιστούν οι Χιου Τζάκμαν, Χάλι Μπέρι, Έλλιοτ Πέιτζ, Σον Άσμορ, Ντάνιελ Κάντμορ, Ίαν ΜακΚέλεν και Πάτρικ Στιούαρτ από την αρχική τριλογία και οι Τζέιμς ΜακΑβόι, Μάικλ Φασμπέντερ, Τζένιφερ Λόρενς, Λούκας Τιλ και Νίκολας Χουλτ από την ταινία X-Men: Η Πρώτη Γενιά. Στο καστ προστίθενται οι Πίτερ Ντίνκλατζ, Ομάρ Σάι, Μπούμπου Στιούαρτ, Φαν Μπίνγκμπινγκ, Αντάν Κάντο, Έβαν Πίτερς, Τζος Χέλμαν και Έβαν Τζόνιγκεϊτ.
Η ταινία γυρίστηκε με τη μορφή 3D και κυκλοφόρησε στους κινηματογράφους των Ηνωμένων Πολιτειών στις 23 Μαΐου του 2014. Απέσπασε διθυραμβικά σχόλια από τους κριτικούς, με τους περισσότερους να επαινούν το σενάριο, την ηθοποιία και το οπτικό στυλ της. Με τις παγκόσμιες εισπράξεις να αγγίζουν τα 748,1 εκατομμύρια δολάρια, το X-Men: Ημέρες ενός Ξεχασμένου Μέλλοντος έγινε η 3η μεγαλύτερη εισπρακτική επιτυχία της σειράς ταινιών και έλαβε μία υποψηφιότητα για Όσκαρ Καλύτερων Οπτικών Εφέ. Μια συνέχεια της ταινίας με τίτλο X-Men: Απόκαλιψ κυκλοφόρησε στις 27 Μαΐου του 2016, με σκηνοθέτη ξανά τον Σίνγκερ.
Πλοκή
Στο μέλλον, ρομπότ γνωστά ως Φρουροί εξοντώνουν όλους τους μεταλλαγμένους καθώς και ανθρώπους που προσπαθούν να τους βοηθήσουν. Μια ομάδα μεταλλαγμένων ξεφεύγει από τους Φρουρούς με τη βοήθεια της Κίτι Πράιντ, η οποία έχει την ικανότητα να προβάλει τη συνείδηση ενός ατόμου στο παρελθόν. Η ομάδα των μεταλλαγμένων, ανάμεσά τους και οι Wolverine, Storm, Καθηγητής Εξέβιερ και Magneto συγκεντρώνεται σε ένα μοναστήρι στην Κίνα. Η Κίτι Πράιντ στέλνει τη συνείδηση του Wolverine στο 1973 ώστε να αποτρέψει τη Mystique να δολοφονήσει τον Μπόλιβαρ Τρασκ, τον δημιουργό των Φρουρών. Μετά τη δολοφονία αυτή, η Mystique αιχμαλωτίζεται και το DNA της χρησιμοποιείται από την εταιρία του Τρασκ για να δημιουργήσει τους Φρουρούς, η ικανότητα των οποίων είναι να προσαρμόζονται στις δυνάμεις των μεταλλαγμένων, κάνοντάς τους σχεδόν ανίκητους. Οι Εξέβιερ και Magneto συμβουλεύουν τον Wolverine να βρει και τους δύο νεότερους εαυτούς τους για βοήθεια.
Ο Wolverine ξυπνάει το 1973. Στην έπαυλη Χ, βρίσκει τους Εξέβιερ και Beast. Η σχολή του Εξέβιερ έχει κλείσει καθώς οι περισσότεροι καθηγητές και μαθητές στρατολογήθηκαν για τον Πόλεμο στο Βιετνάμ. Ο Εξέβιερ, εξαντλημένος, χρησιμοποιεί συνέχεια έναν ορό που του επιτρέπει να περπατάει αλλά καταστέλλει τις τηλεπαθητικές του ικανότητες. Ο Wolverine του εξηγεί την αποστολή του και τον πείθει να τον βοηθήσει να ελευθερώσουν τον Magneto από τη φυλακή, η οποία βρίσκεται κάτω από το Πεντάγωνο. Ο Magneto έχει φυλακιστεί για τη δολοφονία του προέδρου Τζον Φ. Κένεντι. Ελευθερώνουν τον Magneto με τη βοήθεια του Πίτερ Μάξιμοφ, έναν μεταλλαγμένο με υπεράνθρωπη ταχύτητα, γνωστό ως Quicksilver.
Ο Τρασκ σώζεται αλλά ο κόσμος τρομοκρατείται από την ύπαρξη μεταλλαγμένων. Ο Πρόεδρος Ρίτσαρντ Νίξον εγκρίνει το Πρόγραμμα Φρουροί του Τρασκ και οργανώνει μια τελετή δοκιμής τους. Οι επιστήμονες του Τρασκ καταφέρνουν να πάρουν το αίμα της Mystique από το δρόμο. Εν τω μεταξύ, ο Magneto ο οποίος έχει πάλι στην κατοχή του το κράνος που εμποδίζει την τηλεπάθεια, ανακτά τον έλεγχο των Φρουρών. Στην έπαυλη, ο Εξέβιερ σταματά να χρησιμοποιεί τον ορό και σταδιακά επανακτά τις δυνάμεις του, χάνει όμως την ικανότητα να περπατά. Μέσω του Wolverine, ο Εξέβιερ μιλά στον μελλοντικό του εαυτό και εμπνέεται να επιτύχει την ειρήνη μεταξύ μεταλλαγμένων και ανθρώπων. Με τη βοήθεια του Cerebro, ο Εξέβιερ εντοπίζει τη Mystique, η οποία οδεύει προς τη Γουάσινγκτον.
Καθώς οι Εξέβιερ, Wolverine και Beast ψάχνουν τη Mystique, ο Ρίτσαρντ Νίξον αποκαλύπτει τους Φρουρούς στο Λευκό Οίκο. Ο Magneto επιτάσσει τους Φρουρούς και επιτίθεται στο πλήθος. Στη συνέχεια τοποθετεί το Στάδιο Ρόμπερτ Φ. Κένεντι ως οδόφραγμα γύρω από τον Λευκό Οίκο. Οι Νίξον και Τρασκ, συνοδευόμενοι από το Γραμματειακό Συμβούλιο, τις Μυστικές Υπηρεσίες και τη Mystique (μεταμφιεσμένη ως Πράκτορας των Μυστικών Υπηρεσιών), οδεύουν προς ένα ασφαλές δωμάτιο. Οι Wolverine και Beast προσπαθούν να σταματήσουν τον Magneto. Στο μέλλον, οι X-Men πολεμούν για τελευταία φορά καθώς ένας μεγάλος στρατός Φρουρών επιτίθεται στο Μοναστήρι. Στο 1973, ο Magneto τραβάει με τη δύναμή του το ασφαλές δωμάτιο από το Λευκό Οίκο και ετοιμάζεται να σκοτώσει τον Νίξον και το Συμβούλιό του. Η Mystique, μεταμφιεσμένη ως Νίξον, εμποδίζει τον Magneto. Ο Εξέβιερ πείθει τη Mystique να λυπηθεί τον Τρασκ και να του χαρίσει τη ζωή. Μαζί με τον Magneto φεύγουν. Οι πράξεις της Mystique, θεωρούνται ως πράξεις ενός μεταλλαγμένου να σώσει τη ζωή του Προέδρου, κάτι που οδηγεί στη διακοπή του Προγράμματος Φρουροί. Ο Τρασκ συλλαμβάνεται επειδή προσπάθησε να πουλήσει αμερικανικά στρατιωτικά μυστικά.
Ο Wolverine ξυπνά στο μέλλον και βρίσκει τους Iceman, Rogue, Colossus, Κίτι Πράιντ, Beast, Storm, Τζιν Γκρέι, Cyclops και Εξέβιερ ζωντανούς. Στο 1973, η Mystique υποδύεται τον Στράικερ και παίρνει τον Wolverine.
Σε μια σκηνή μετά τους τίτλους τέλους, ο Εν Σαμπά Νουρ χρησιμοποιεί τηλεκίνηση για να χτίσει πυραμίδες καθώς Τέσσερεις Καβαλάρηδες της Αποκάλυψης παρακολουθούν από απόσταση.
Ανάπτυξη
Η παραγωγός Λόρεν Σούλερ Ντόνερ ανακοίνωσε τον Αύγουστο του 2006 ότι για να συνεχιστεί η αρχική τριλογία θα έπρεπε να γίνουν επαναδιαπραγματεύσεις. Νέοι ηθοποιοί υπέγραψαν ενώ πολλοί από τους παλιούς, συμπεριλαμβανομένων των Χάλι Μπέρι, Ρεμπέκα Ρομέιν, Φάμκε Γιάνσεν και Άννα Πάκουιν δεν υπέγραψαν. Η Ντόνερ δήλωσε: "Υπάρχουν ιστορίες να ειπωθούν για σαράντα χρόνια. Πάντα ήθελα να κάνω το κόμικ 'Days of Future Past' και υπάρχουν πραγματικά τόσες πολλές άλλες ιστορίες." Αργότερα πρότεινε στον Μπράιαν Σίνγκερ να σκηνοθετήσει μια τέταρτη προσθήκη στην αρχική σειρά ταινιών, μετά την ολοκλήρωση του πρίκουελ X-Men: Η Πρώτη Γενιά. Το Μάρτιο του 2011, η Ντόνερ αποκάλυψε ότι το πρότζεκτ βρισκόταν σε ενεργό στάδιο ανάπτυξης στη Fox, λέγοντας "Είπαμε την ιδέα στη Fox και την λάτρεψαν... Και το 'X-Men 4' θα οδηγεί στο 'X-Men 5'."
Προ-παραγωγή
Το Νοέμβριο του 2011, ο Σάιμον Κίνμπεργκ που έγραψε το σενάριο της τρίτη ταινίας X-Men: Η Τελική Αναμέτρηση και ήταν παραγωγός στο X-Men: Η Πρώτη Γενιά προσελήφθη να γράψει το σενάριο της ταινίας. Το Μάιο του 2012, η 20th Century Fox ανακοίνωσε πως η ταινία θα κυκλοφορήσει στις 18 Ιουλίου 2014 αλλά αργότερα η ημερομηνία κυκλοφορίας άλλαξε για τις 23 Μαΐου 2014. Τον Αύγουστο του 2012, ο τίτλος της ταινίας επιβεβαιώθηκε ως X-Men: Days of Future Past και ότι το βασικό στόρι θα ήταν βασισμένο στο Days of Future Past της σειράς κόμικ Uncanny X-Men των Κρις Κλέρμοντ και Τζον Μπερν. Στο κόμικ οι Κλέρμοντ και Μπερν εισήγαγαν την ιδέα ενός εναλλακτικού μέλλοντος για τους μεταλλαγμένους που δρούσαν εκτός της Αδελφότητας των Κακών Μεταλλαγμένων, οι οποίοι σκοτώνουν έναν σημαντικό γερουσιαστή που έχει ως αποτέλεσμα σε ένα μέλλον όπου όλοι οι μεταλλαγμένοι διώκονται από τους Σέντινελς. Σύμφωνα με τον Σίνγκερ, η ιστορία θα διαδραματίζεται μερικών τη δεκαετία του '70 και ο Πρόεδρος των Ηνωμένων Πολιτειών Ρίτσαρντ Νίξον θα υπάρχει ως χαρακτήρας στην ταινία. Δήλωσε επίσης ότι το Ημέρες ενός Ξεχασμένου Μέλλοντος είναι η μεγαλύτερη ταινία που έκανε ποτέ και ανέφερε ότι προσέγγισε το σκηνοθέτη Τζέιμς Κάμερον για να συζητήσει μαζί του το ταξίδι στο χρόνο, τη θεωρία των χορδών και το πολυσύμπαν.
Τον Οκτώβριο του 2012, ο Βον αποχώρησε από τη θέση του σκηνοθέτη για να ασχοληθεί με την κινηματογραφική προσαρμογή του The Secret Service του Μαρκ Μίλαρ. Αργότερα ο Σίνγκερ ανακοινώθηκε ως σκηνοθέτης της ταινίας και είναι η τρίτη ταινία της σειράς που σκηνοθετεί. Οι Τζον Μάιρ και Λουίζ Μίνγκενμπαχ ανέλαβαν τον σχεδιασμό παραγωγής και κοστουμιών αντίστοιχα. Σύμφωνα με τον Σίνγκερ, η Μίνγκενμπαχ που προηγουμένως εργάστηκε στις ταινίες X-Men (2000), X-Men 2 και Γούλβεριν δεν θα σχεδιάσει τα συνήθη μαύρα και δερμάτινα κοστούμια που χρησιμοποιήθηκαν στην αρχική τριλογία. Ο Τζον Ότμαν που συνεργάστηκε με τον Σίνγκερ σε όλες του τις δουλειές από το 1995 επιβεβαίωσε ότι θα συνθέσει τη μουσική της ταινίας.
Διανομή
Ο Σίνγκερ χρησιμοποίησε το Twitter για να αποκαλύψει ανακοινώσεις σχετικές με το κάστινγκ. Το Νοέμβριο του 2012, ο Σίνγκερ ανακοίνωσε ότι οι Τζέιμς ΜακΑβόι, Μάικλ Φασμπέντερ, Τζένιφερ Λόρενς και Νίκολας Χουλτ θα επαναλάβουν τους ρόλους τους από την ταινία Η Πρώτη Γενιά. Αργότερα τον ίδιο μήνα ανακοίνωσε ότι οι Πάτρικ Στιούαρτ και Ίαν ΜακΚέλεν θα επαναλάβουν κι αυτοί τους ρόλους τους. Το Δεκέμβριο, ο Σίνγκερ ανακοίνωσε ότι ο Χιου Τζάκμαν θα υποδυθεί για μία ακόμη φορά τον Wolverine. Τον Ιανουάριο του 2012, ο Σίνγκερ ανακοίνωσε ότι οι Άννα Πάκουιν, Σον Άσμορ και Έλλιοτ Πέιτζ θα επιστρέψουν και το Φεβρουάριο ότι ο Πίτερ Ντίνκλατζ θα πρωταγωνιστήσει ως ο βασικός κακός.
Box office
Με προϋπολογισμό 200.000.000 δολάρια, η ταινία X-Men: Ημέρες ενός Ξεχασμένου Μέλλοντος έκανε άνοιγμα τριημέρου στην 1η θέση με 90,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 233,9 εκατομμύρια δολάρια και στον υπόλοιπο κόσμο συγκέντρωσε 514,2 εκατομμύρια δολάρια. Παγκοσμίως απέφερε 748,1 εκατομμύρια δολάρια. Ανάμεσα στις υπόλοιπες ταινίες της σειράς καταλαμβάνει την 4η θέση στο αμερικανικό box office και την 3η θέση στο παγκόσμιο.
Συνέχεια
Το Δεκέμβριο του 2013, ο Μπράιαν Σίνγκερ ανακοίνωσε τη συνέχεια της ταινίας X-Men: Ημέρες ενός Ξεχασμένου Μέλλοντος με τον τίτλο X-Men: Apocalypse. Ο Σίνγκερ ανέλαβε τη σκηνοθεσία και το σενάριο έγραψαν οι Σάιμον Κίνμπεργκ, Νταν Χάρις και Μάικλ Ντόγκερτι. Οι Τζέιμς ΜακΑβόι, Μάικλ Φασμπέντερ, Νίκολας Χουλτ, Τζένιφερ Λόρενς, Χιου Τζάκμαν και Έβαν Πίτερς επανέλαβαν τους ρόλους τους. Σύμφωνα με τον Σίνγκερ, η επόμενη ταινία εστιάζει στην αρχή των μεταλλαγμένων. Ο Κίνμπεργκ δήλωσε ότι η ταινία διαδραματίζεται το 1983 και ολοκληρώνει την τριλογία που ξεκίνησε με το X-Men: Η Πρώτη Γενιά. Εμφανίζονται οι νεότερες εκδοχές των Κύκλωπα, Τζιν Γκρέι και Στορμ. Τα γυρίσματα ξεκίνησαν τον Απρίλιο του 2015 στο Μόντρεαλ του Καναδά και κυκλοφόρησε στους κινηματογράφους στις 27 Μαΐου 2016.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες βασισμένες σε κόμικς της Marvel Κατηγορία:Ταινίες του 2014 Κατηγορία:Αμερικανικές θρίλερ ταινίες δράσης Κατηγορία:Ταινίες σίκουελ Κατηγορία:Περιπέτεια επιστημονικής φαντασίας (ταινίες) Κατηγορία:Αποκαλυπτικές ταινίες Κατηγορία:Αγγλόφωνες ταινίες Κατηγορία:Αμερικανικές 3D ταινίες Κατηγορία:Βρετανικές 3D ταινίες Κατηγορία:Αμερικανικές ταινίες με υπερήρωες Κατηγορία:X-Men (σειρά ταινιών) Κατηγορία:Ταινίες της TSG Entertainment
Αζαγουάντ
Στις 6 Απριλίου 2012, το Εθνικό Απελευθερωτικό Κίνημα του Αζαγουάντ, που αποτελείται κυρίως από αντάρτες της φυλής των Τουαρέγκ, ανακήρυξε την ανεξαρτησία του «Κράτους του Αζαγουάντ». Η κίνηση αυτή δε βρήκε μεγάλη αντίσταση από πλευράς της διεθνώς αναγνωρισμένης κεντρικής κυβέρνησης και ιδιαιτέρως του στρατού, καθώς αυτός είναι αποδιοργανωμένος μετά από το πρόσφατο κίνημα χαμηλόβαθμων αξιωματικών.
Σύμφωνα με την Διεθνή Αμνηστία η περιοχή βρίσκεται, το Μάρτιο του 2012, στα πρόθυρα ανθρωπιστικής κρίσης. Η Γαλλία, που έχει πολύ στενές σχέσεις με την πρώην αποικία της, απέρριψε την κήρυξη ανεξαρτησίας του Αζαγουάντ. Το ίδιο έπραξε σύσσωμη η διεθνής κοινότητα εν μέσω φόβου περί γενικευμένης αποσταθεροποίησης της περιοχής.
Τις 27 Μαΐου 2012 ανακοινώθηκε ότι το Εθνικό Κίνημα Απελευθέρωσης του Αζαουάντ (MNLA) των ανταρτών Τουαρέγκ και η ισλαμιστική οργάνωση Άνσαρ Ντιν («Υπερασπιστές της Πίστεως») συμφώνησαν να συγχωνευθούν και να δημιουργήσουν ένα ανεξάρτητο ισλαμικό κράτος στο βόρειο τμήμα του Μάλι. Η Άνσαρ Ντιν φαίνεται ότι συνδέεται με την Αλ Κάιντα.
Αρχίζοντας τον Ιανουάριο του 2013, οι ένοπλες δυνάμεις του Μάλι και της Γαλλίας κατάφεραν να σταματήσουν την προέλαση των τζιχαντιστών προς τα νότια και τους επόμενους δύο μήνες ανακατέλαβαν τις μεγάλες πόλεις του βόρειου Μάλι, με αποτέλεσμα οι τζιχαντιστές να καταφύγουν σε απομονωμένες περιοχές και σε γειτονικές χώρες.
Παραπομπές
Κατηγορία:Μάλι Κατηγορία:Πρώην μη αναγνωρισμένα κράτη Κατηγορία:Πρώην κράτη της Αφρικής
Λίζα Αϊλμπάχερ
Η Λίζα Αϊλμπάχερ (5 Μαΐου 1956 ) είναι Αμερικανίδα πρώην ηθοποιός του κινηματογράφου.
Βιογραφία
Η Λίζα Αϊλμπάχερ γεννήθηκε στη Σαουδική Αραβία ως το μεγαλύτερο από τα τρία παιδιά ενός Αμερικανού επιχειρηματία, αλλά μεγάλωσε στο Παρίσι (Γαλλία) μέχρι τα επτά της χρόνια. Τα μικρότερα αδέρφια της είναι η ηθοποιός Σίντι Αϊλμπάχερ (*1958) και ο Μπόμπι Αϊλμπάχερ (*1963), ο οποίος εργάζεται επίσης ως ηθοποιός. Το 1964 η οικογένεια εγκαταστάθηκε στο Μπέβερλι Χιλς.
Το 1969, σε ηλικία 12 ετών, υποδύθηκε τον πρώτο της ρόλο ως στην τηλεοπτική σειρά My Three Sons. Στη συνέχεια, η Αϊλμπάχερ στάθηκε μπροστά στην κάμερα σε πολλές γνωστές σειρές της δεκαετίας του 1970, όπως οι Μπονάντσα, Gunsmoke ή The Streets of San Francisco. Ανέλαβε τον πιο γνωστό της ρόλο το 1983 στη πολυβραβευμένη σειρά The Winds of War - The Firestorm, στην οποία ενσάρκωσε την κινηματογραφική κόρη του Ρόμπερτ Μίτσαμ.
Από τις αρχές της δεκαετίας του 1980 ήταν όλο και περισσότερο μπροστά στην κάμερα για ταινίες μεγάλου μήκους. μια από τις πιο γνωστές της ήταν η ρομαντική ταινία του 1982 An Officer and a Gentleman. Μόλις δύο χρόνια αργότερα, το 1984, ανέλαβε το γυναικείο πρωταγωνιστικό ρόλο στο Ο μπάτσος του Μπέβερλι Χιλς στον Έντι Μέρφι. Ωστόσο, η καριέρα του Eilbacher τελείωσε απότομα το 1995. ο τελευταίος της κινηματογραφικός ρόλος ήταν στη ρομαντική ταινία ''Dazzle'.
Σήμερα ζει μακριά από την οθόνη. Ήταν παντρεμένη με τον διευθυντή φωτογραφίας και σκηνοθέτη, Μπράντφορντ Μέι.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Όρε
Το Όρε ή Άαρε (σουηδ. Åre) είναι κωμόπολη 3.200 μόνιμων κατοίκων (το 2018) στην κεντρική Σουηδία, με το ομώνυμο χιονοδρομικό κέντρο του να θεωρείται ένα από τα κορυφαία σε ολόκληρη τη Σκανδιναβία.
Το Όρε βρίσκεται στον ομώνυμο δήμο της Κομητείας Γιέμτλαντ, Ωστόσο δεν αποτελεί την έδρα του δήμου, η οποία είναι το Γιέρπεν. Το 25% της οικονομίας του δήμου βασίζεται στον τουρισμό, ιδίως στο αλπικό σκι και την ορεινή ποδηλασία.
Ιστορία
Ο παλαιός ναός του Όρε ανεγέρθηκε στα τέλη του 12ου αιώνα. 150 και πλέον χρόνια νωρίτερα, ο βασιλιάς της Νορβηγίας Όλαφ ο Ιερός επηρέασε το χωριό και επί αιώνες πολλοί προσκυνητές διέρχονταν από αυτό βαδίζοντας προς το Τρόντχαϊμ. Στα μέσα του 17ου αιώνα εγκαταστάθηκαν στην περιοχή Σαάμι, προκειμένου να επωφεληθούν από τα καλά βοσκοτόπια για ταράνδους. Τον 18ο και τον 19ο αιώνα τα ορυχεία χαλκού στο Φρέο (Fröå) αποτελούσαν σημαντικές βιομηχανίες. Ο τουρισμός εμφανίσθηκε με την κατασκευή σιδηροδρομικής γραμμής, το 1882, και το πρώτο ξενοδοχείο στην κωμόπολη ανεγέρθηκε το 1896. Οι βασιλείς της Σουηδίας και της Νορβηγίας έρχονταν να ξεκουραστούν στο Όρε και στο γειτονικό Στόρλιεν από τον 19ο αιώνα. Η ανάπτυξη του τουρισμού από τα τέλη του 20ού αιώνα είχε ως αποτέλεσμα την ανέγερση αρκετών ξενοδοχείων και την ανάπτυξη ψυχαγωγικών και εμπορικών κέντρων στην περιοχή.
Γεωγραφία
Το Όρε είναι κτισμένο στη βόρεια όχθη της λίμνης Όρεσγεν (Åresjön), σε έκταση 649 km², στην κοιλάδα Όρεντάλεν (= «κοιλάδα του Όρε»), σε υψόμετρο 375 έως 400 μέτρων πάνω από την επιφάνεια της θάλασσας και σε γεωγραφικές συντεταγμένες 63°24′ Βόρειο πλάτος και 13°05′ Ανατολικό μήκος. Στα βόρεια του οικισμού υψώνεται το όρος Όρεσκούταν, με το χιονοδρομικό κέντρο. Τα νορβηγικά σύνορα απέχουν από το Όρε το λιγότερο 44 χιλιόμετρα σε ευθεία γραμμή και από την πόλη περνούν η Ευρωπαϊκή οδός E14 και η Κεντρική Σιδηροδρομική Γραμμή (Mittbanan), που το συνδέουν με τη μεγάλη πόλη Τρόντχαϊμ της Νορβηγίας και με το Έστερσουντ.
Τζένιφερ Κόνελι
Η Τζένιφερ Κόνελι (Jennifer Lynn Connelly, 12 Δεκεμβρίου 1970) είναι Αμερικανίδα ηθοποιός και πρώην μοντέλο. Έχει βραβευτεί με Όσκαρ β' γυναικείου ρόλου, για την ερμηνεία της στην ταινία Ένας Υπέροχος Άνθρωπος (A Beautiful Mind).
Γεννήθηκε στη Νέα Υόρκη και σε ηλικία δέκα ετών γράφτηκε σε πρακτορείο μοντέλων και ξεκίνησε να εμφανίζεται σε διαφημιστικά περιοδικών και εφημερίδων. Ο πρώτος της κινηματογραφικός ρόλος ήταν στην ταινία Κάποτε στην Αμερική (Once Upon a Time in America, 1984), του Σέρτζιο Λεόνε, όπου είχε μια σύντομη εμφάνιση ως νεαρή Ντέμπορα. Ακολούθησαν διάφορες ταινίες, εκ των οποίων οι πιο αξιόλογες ήταν οι Phenomena (1985) του Ντάριο Αρτζέντο, The Rocketeer (1991) της Disney, Inventing the Abbots (1997) και Dark City (Σκοτεινή πόλη) (1998).
Εξωτερικοί σύνδεσμοι
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Πατριάρχης Θεοφύλακτος
Ο Θεοφύλακτος Λεκαπηνός (917 - 27 Φεβρουαρίου 956) ήταν Οικουμενικός Πατριάρχης από το 931 μέχρι το θάνατό του το 956.
Ήταν ο νεώτερος γιος του αυτοκράτορα Ρωμανού Λεκαπηνού. Ο πατέρας του σχεδίαζε από νωρίς να τον εγκαταστήσει στον πατριαρχικό θρόνο γι’ αυτό τον είχε θέσει ως βοηθό του Πατριάρχη Νικολάου Μυστικού. Μετά τον θάνατο του Μυστικού το 925, δυο σύντομες πατριαρχίες και χηρεία του θρόνου για σχεδόν 2 χρόνια, τελικά το 931 χειροτονήθηκε από παπικούς απεσταλμένους Πατριάρχης, σε ηλικία ούτε δεκαπέντε ετών. Κατά την μακρά, 25χρονη, πατριαρχία του υποστήριξε την πολιτική του πατέρα του, υποτάσσοντας στην ουσία την Εκκλησία στην εξουσία του αυτοκράτορα. Επί της πατριαρχίας του μάλιστα άρχισε ο εκχριστιανισμός των Ούγγρων.
Ο Θεοφύλακτος καθ' όλη τη διάρκεια της αρχιερατείας του αδιαφορούσε για τα ιερατικά του καθήκοντα και συντηρούσε στάβλους με άλογα. Το μόνο πάθος του ήταν η ιππασία και το κυνήγι. Τραυματίστηκε θανάσιμα από πτώση από άλογο και πέθανε λίγες μέρες αργότερα. Μαζί με τον ετεροθαλή, παράνομο και ευνούχο αδελφό του Βασίλειο είναι οι μόνοι αρσενικοί απόγονοι του Ρωμανού Λεκαπηνού που επιβίωσαν της πτώσης της οικογένειάς του το 945.
Είναι ενδιαφέρον ότι εισήγαγε στο ναό της Αγίας Σοφίας σκηνική ορχήστρα για να παρουσιαστούν δραματοποιημένες χριστιανικές σκηνές.
Πηγές
Θεοφύλακτος Θεοφύλακτος Κατηγορία:Βυζαντινοί του 10ου αιώνα Κατηγορία:Επίσκοποι του 10ου αιώνα
Citroën M35
Το Citroën M35 ήταν ένα αυτοκίνητο πόλης, τύπου 2-πορτο coupé, που παρήχθη από τη γαλλική αυτοκινητοβιομηχανία Citroën, μεταξύ του 1969 και του 1971, σε μόλις 267 αντίτυπα. Βασίστηκε στο Citroën Ami 8, που είχε εισαχθεί τον Μάρτιο του 1969 και είχε διατεθεί αποκλειστικά σε 4-πορτο fastback αμάξωμα.
Διαφορές από το Ami 8
Το M35, το οποίο και μοιραζόταν την πλειονότητα των μηχανικών μερών του Ami 8, πλην του κινητήρα, ήταν ένα πρωτότυπο αυτοκίνητο που κατασκευάστηκε σε μικρές ποσότητες για τη δοκιμή του περιστροφικού κινητήρα Βάνκελ σε πραγματικές συνθήκες. Επιπλέον, ήταν εξοπλισμένο και με την κλασική υδροπνευματική ανάρτηση της Citroën, καθώς και με ένα στροφόμετρο με σύστημα επισήμανσης των υψηλών στροφών, επειδή με την τεχνολογία του περιστροφικού κινητήρα είναι εύκολη η ακούσια υπέρβαση του ανώτατου επιτρεπόμενου ορίου των στροφών του κινητήρα.
Ο κινητήρας του, παραγόταν από την κοινοπραξία κατασκευής κινητήρων Comotor, που είχε ιδρυθεί το 1967 από τις NSU και Citroën. Το 2-πορτο αμάξωμά του, διαμορφώθηκε από τον γαλλικό οίκο Heuliez.
Εμπορική πορεία
Αν και συνήθως αναφέρεται ως κανονικό μοντέλο παραγωγής, στην πραγματικότητα ήταν ένα πειραματικό πρωτότυπο που δεν διατέθηκε ποτέ μαζικά στο ευρύ κοινό. Για την ακρίβεια, προσφέρθηκε μόνο σε ελάχιστους προσεκτικά επιλεγμένους πελάτες της Citroën, για τους οποίους έφερε 2-ετή εγγύηση. Οι υποψήφιοι πελάτες του, μάλιστα, έπρεπε να συμφωνήσουν επίσημα με την εταιρεία να το οδηγούν τουλάχιστον 30.000 χιλιόμετρα το χρόνο. Όλα τα αντίτυπα έφεραν εμφανώς τον αύξοντα αριθμό παραγωγής τους, καθώς στα μπροστινά φτερά αναγραφόταν η φράση «Prototype Citroën M35 Νo x», όπου x ο κωδικός αύξοντας αριθμός του κάθε πρωτοτύπου.
Μολονότι στις διαστάσεις ήταν ένα τυπικό αυτοκίνητο πόλης, η τιμή πώλησης του M35 ήταν 14.000 γαλλικά φράγκα με την τότε ισοτιμία, σχεδόν όσο η τιμή ενός D Spécial, δηλαδή του Citroën ΙD (η φθηνότερη έκδοση του θρυλικού Citroën DS, γνωστό ως βάτραχος στην Ελλάδα).
Το αποτέλεσμα ήταν ότι το M35 κατασκευάστηκε σε μόλις 267 αντίτυπα, αντί για τα αρχικώς προβλεπόμενα 500. Τα 6 από αυτά παραδόθηκαν στους πελάτες στα τέλη του 1969, τα 212 εν έτει 1970 και μέσα στο 1971 τα τελευταία 49 αντίτυπα. Μεταγενέστερα μάλιστα, εμφανίστηκαν και κάποια προβλήματα αναξιοπιστίας και η Citroën αγόρασε πίσω τα περισσότερα M35 και τα αποσυναρμολόγησε για ανταλλακτικά ή ενίοτε τους αντικατέστησε τους κινητήρες, προκειμένου να ξεχαστεί το ζήτημα. Ελάχιστα M35 έχουν επιβιώσει, μάλλον λιγότερα από 10 αντίτυπα, και όλα είναι άκρως συλλεκτικά σήμερα.
Τεχνικά χαρακτηριστικά
thumb|right|Citroën M35 σε έκθεση κλασικών μοντέλων της Citroën.
Εξωτερικοί σύνδεσμοι
M35 Κατηγορία:Αυτοκίνητα πόλης Κατηγορία:Γαλλικά αυτοκίνητα Κατηγορία:Αυτοκίνητα με κινητήρα Βάνκελ
Δ΄ κατηγορία ποδοσφαίρου ανδρών Κύπρου 2004-05
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2003-04
Ομάδες που προήχθησαν στην Γ΄ κατηγορία 2004-05
Ομάδες που διαβαθμίστηκαν στα αγροτικά πρωταθλήματα:
Ομάδες που διαβαθμίστηκαν από την Γ΄ κατηγορία 2003-04
Ομάδες που προήχθησαν από τα αγροτικά πρωταθλήματα:
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Δ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2004-2005
Γκίζερ Μπάτλερ
Ο Γκίζερ Μπάτλερ (Terence Michael Joseph "Geezer" Butler, 17 Ιουλίου 1949) είναι Άγγλος μπασίστας, στιχουργός και συνθέτης, γνωστότερος ως ιδρυτικό μέλος του χέβι μέταλ συγκροτήματος Black Sabbath. Επίσης, υπήρξε μέλος του προσωπικού σχήματος του Ozzy Osbourne και των Heaven and Hell.
Καριέρα
Ο Μπάτλερ γεννήθηκε στο Μπέρμιγχαμ της Αγγλίας στις 17 Ιουλίου 1949, παίρνοντας το ψευδώνυμο "Geezer" κατά την παιδική του ηλικία, λόγω του ότι αυτός αποκαλούσε όλους τους άνδρες με αυτό τον τρόπο. Ξεκίνησε να διαβάζει βιβλία σχετικά με τον αποκρυφισμό στα εφηβικά του χρόνια.
left|thumb|220px|Οι Black Sabbath το 1970 Το πρώτο του συγκρότημα ήταν οι Rare Breed, τους οποίους σχημάτισε σε ηλικία 18 ετών, με τον Όζι Όσμπορν να αναλαμβάνει τα φωνητικά. Μέσα σε διάστημα ενός έτους, σχημάτισε τους The Polka Tulk Blues Company μαζί με τον παλιό γνώριμο του Όσμπορν, κιθαρίστα Τόνι Αϊόμι, το ντράμερ Μπιλ Γουόρντ, τον κιθαρίστα Τζίμι Φίλιπς και τον σαξοφωνίστα Άλαν Κλαρκ, με τους δύο τελευταίους να αποχωρούν λίγο αργότερα, αφήνοντας το συγκρότημα με τέσσερα μέλη και την ονομασία Polka Tulk. Στη συνέχεια το συγκρότημα μετονομάστηκε σε Earth, αλλά στις αρχές του 1970 πήραν το όνομα Black Sabbath επηρεασμένοι από την ομώνυμη ταινία με πρωταγωνιστή τον Μπόρις Καρλόφ.
Μέχρι τότε, ο Μπάτλερ ήταν ρυθμικός κιθαρίστας, αλλά λόγω του ότι ο Αϊόμι ήθελε να είναι ο μοναδικός κιθαρίστας του συγκροτήματος, αποφάσισε να αναλάβει το μπάσο. Οι Black Sabbath κυκλοφόρησαν τον πρώτο τους δίσκο στις 13 Φεβρουαρίου 1970, γνωρίζοντας επιτυχία παρά την αρνητική αντιμετώπιση των μουσικοκριτικών. Ακολούθησε αρκετοί βραβευμένοι και ιδιαίτερα επιτυχημένοι δίσκοι όπως το "Master of Reality" (1971), το "Volume 4" (1972), το "Sabbath Bloody Sabbath" (1973) και το "Sabotage" (1975), με τον δεύτερο τους δίσκο, "Paranoid", να είναι ο πιο επιτυχημένος ανεβαίνοντας στην κορυφή των βρετανικών τσαρτ και έχοντας βραβευθεί πλέον ως τετραπλά πλατινένιος. Κατά τη δεκαετία του '70, ο Μπάτλερ αποτέλεσε τον βασικό στιχουργό του συγκροτήματος, αναλαμβάνοντας το ρόλο που συνήθως έχουν οι τραγουδιστές στη ροκ μουσική, λόγω του ότι ο Όσμπορν δεν ήξερε να γράφει.
Μετά την περιοδεία για το "Never Say Die" του 1978, ο τραγουδιστής Όζι Όσμπορν απολύθηκε από το συγκρότημα δίνοντας τη θέση του στον Ρόνι Τζέιμς Ντίο, ο οποίος ανέλαβε τη σκυτάλη στη στιχουργική των Black Sabbath η οποία έγινε πιο επική στους δίσκους "Heaven and Hell" και "Mob Rules". Μετά την ηχογράφηση του ζωντανού "Live Evil", ο Ντίο αποχώρησε δίνοντας τη θέση του στον πρώην τραγουδιστή των Deep Purple, Ίαν Γκίλαν, με τον οποίο ηχογράφησαν το εμπορικά επιτυχημένο "Born Again", πριν ο τραγουδιστής αποχωρήσει για την επανασύνδεση των Deep Purple.
thumb|150px|Ο Γκίζερ Μπάτλερ το 2012 Ο Μπάτλερ άφησε τη θέση του μπασίστα των Black Sabbath στα μέσα του 1984, σχηματίζοντας τους Geezer Butler Band μαζί με τον τραγουδιστή των Persian Risk, Καρλ Σέντανς, παίζοντας αρκετές συναυλίες χωρίς όμως να ηχογραφήσουν κάποιον νέο δίσκο.
Το 1988, έγινε μέλος του προσωπικού σχήματος του Όζι Όσμπορν, κατά τη διάρκεια της περιοδείας για την προώθηση του δίσκου "No Rest for the Wicked", παίζοντας στο βίντεο κλιπ του τραγουδιού "Miracle Man" χωρίς να έχει συμμετάσχει στις ηχογραφήσεις. Μαζί ηχογράφησαν το ζωντανό ΕΡ "Just Say Ozzy" το 1990, πριν ο Μπάτλερ αποχωρήσει για επανενταχθεί στους Black Sabbath, όπου με την προσθήκη των Ρόνι Τζέιμς Ντίο και Βίνι Άπις επανέφεραν τη σύνθεση του 1981 ηχογραφώντας το άλμπουμ "Dehumanizer".
Μετά την περιοδεία για την προώθηση του δίσκου "Cross Purposes" αποχώρησε και πάλι από τους Black Sabbath, επιστρέφοντας στο συγκρότημα του Όσμπορν για το δίσκο "Ozzmosis". Στη συνέχεια σχημάτισε τους G/Z/R κυκλοφορώντας τους δίσκους "Plastic Planet" και "Black Science".
Το 1997, η αρχική σύνθεση των Black Sabbath επανενώθηκε κυκλοφορώντας το ζωντανά ηχογραφημένο "Reunion", το οποίο έγινε πλατινένιο. Το συγκρότημα συνέχισε να παίζει μέχρι τις αρχές της νέας χιλιετίας, αναβάλλοντας τις ηχογραφήσεις ενός νέου δίσκου, για να ηχογραφήσει ο Όσμπορν με το προσωπικό του σχήμα το άλμπουμ "Down to Earth". Οι Black Sabbath δραστηριοποιήθηκαν και πάλι το 2004 για μία παγκόσμια περιοδεία, σταματώντας και πάλι το 2005.
Εκείνη τη χρονιά, οι GZR κυκλοφόρησαν το δίσκο "Ohmwork", με το ντράμερ των Red Hot Chili Peppers, Τσαντ Σμιθ, στη σύνθεση τους.
Η σύνθεση του συγκροτήματος που είχε ηχογραφήσει το "Mob Rules" επανενώθηκε και πάλι, αυτή τη φορά με την ονομασία Heaven and Hell, κυκλοφορώντας το δίσκο "The Devil You Know" το 2009. Αυτό το σχήμα διαλύθηκε τον Μάιο του 2010 λόγω του θανάτου του τραγουδιστή Ρόνι Τζέιμς Ντίο.
Στις 11 Νοεμβρίου 2011, η αρχική σύνθεση των Black Sabbath ανακοίνωσε ότι επαναδραστηριοποιείται, με το ντράμερ Μπιλ Γουόρντ να δηλώνει ότι δεν θα συνεχίσει λίγους μήνες αργότερα. Το συγκρότημα, με τον Μπραντ Γουίλκ των Rage Against the Machine στα τύμπανα, κυκλοφόρησε το άλμπουμ "13" τον Ιούνιο του 2013, σκαρφαλώνοντας στην κορυφή των βρετανικών και αμερικάνικων τσαρτ.
Προσωπική ζωή
Ο Γκίζερ Μπάτλερ είναι παντρεμένος με την Γκλόρια Μπάτλερ, η οποία ήταν μάνατζερ των Heaven and Hell. Είναι χορτοφάγος και φανατικός φιλόζωος, έχοντας αρκετές γάτες και σκύλο στην κατοικία του, στο Λος Άντζελες. Επίσης, είναι φανατικός οπαδός της ποδοσφαιρικής ομάδας Άστον Βίλα.
Τον Ιανουάριο του 2015, ο Μπάτλερ συνελήφθη αφού ενεπλάκη σε καβγά στο μπαρ "Corkscrew Salloon" στην Κοιλάδα του Θανάτου της Καλιφόρνια. Μετά την σύλληψη του, μεταφέρθηκε στην πολιτειακή φυλακή της επαρχίας Ίνιο, με την κατηγορία της επίθεσης με μορφή πταίσματος, της δημόσιας μέθης και του βανδαλισμού. Αφέθηκε ελεύθερος ύστερα από συστάσεις.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Μπασίστες Κατηγορία:Άγγλοι μουσικοί Κατηγορία:Μέλη των Black Sabbath
Sacrifice (άλμπουμ των Saxon)
Sacrifice είναι ο τίτλος του εικοστού στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε στις 1 Μαρτίου του 2013 μέσω της δισκογραφικής εταιρείας "ΕΜΙ", ενώ τρεις ημέρες νωρίτερα είχε κυκλοφορήσει σε μορφή digipack.
Τον Ιούλιο του 2012, εμφανίστηκαν δύο βίντεο στην ιστοσελίδα "YouTube", στα οποία οι Saxon ηχογραφούσαν στο στούντιο, ενώ ένα μήνα αργότερα ανακοινώθηκε ότι μόνο η ηχογράφηση των φωνητικών απέμενε για να ολοκληρωθεί ο νέος δίσκος. Τον Οκτώβριο της ίδιας χρονιάς ολοκληρώθηκε η μίξη του ήχου και λίγο αργότερα ανακοινώθηκε το βρετανικό κομμάτι της περιοδείας "Sacrifice World Tour", αλλά και το όνομα του δίσκου.
Η αρχική ανακοίνωση της κυκλοφορίας του δίσκου ανέφερε ως επίσημη ημερομηνία τις 25 Φεβρουαρίου, αλλά λόγω προβλημάτων στην παραγωγή, η κυκλοφορία του δίσκου πραγματοποιήθηκε στην Ευρώπη στις 1 Μαρτίου, στην Αγγλία στις 4 Μαρτίου και στα τέλη του μήνα στην αντίπερα όχθη του Ατλαντικού.
Θέσεις τσαρτ
Sacrifice (άλμπουμ)
Επίσημη κυκλοφορία: 1 Μαρτίου 2013
Τα μέλη των Saxon
Το Sacirifice ηχογραφήθηκε από τους εξής μουσικούς:
Πηγές
Κατηγορία:Δισκογραφία των Saxon Κατηγορία:Άλμπουμ του 2013
Απέραντα Χωράφια
Τα «Απέραντα Χωράφια» αποτελεί δίσκο-ορόσημο του ελληνικού ροκ. Η μουσική και οι στίχοι είναι του Κώστα Τουρνά. Σύμφωνα με το περιοδικό Ποπ & Ροκ συγκαταλέγεται μέσα στους δέκα δίσκους-σταθμούς του ελληνικού ροκ. Το προοδευτικό-ψυχεδελικό αυτό άλμπουμ το ηχογράφησε ο Τουρνάς συνδυάζοντας μια συμφωνική ορχήστρα με το ροκ γκρουπ Ρουθ -κάτι μοναδικό και πρωτοποριακό για την εποχή και δη επί δικτατορίας.
Η πειραματική μίξη ανομοιογενών μουσικών στοιχείων και παραδόσεων που αποπειράθηκε ο Τουρνάς προηγήθηκε κατά τρία χρόνια μίας ανάλογης προσπάθειας του θρυλικού Αγγλικού γκρούπ Queen που έγραψαν και συνέθεσαν το τραγούδι, σε στυλ όπερας ροκ, Bohemian Rhapsody αναμιγνύοντας στοιχεία κλασικής όπερας και μοντέρνου ροκ. Η ροκ όπερα Tommy των The Who το 1969, παρά την ονομασία της, δεν ανέμιξε κλασικά και μοντέρνα στοιχεία μουσικής στη σύνθεσή της παρά απλώς πακετάρισε μοντέρνο ροκ σε κλασική δομή όπερας. Οι συντελεστές του δίσκου :
Παίζει η Ορχήστρα Της Λυρικής Σκηνής & οι Ρούθ
Recorded At -- Polysound Studio,
1972 in Polydor Records Artwork
[Cover], Design [Cover] -- Στ. Δελιαλής
Διεύθυνση Ορχήστρας-Κώστας Κλάβας
Ηλεκτρονικά Εφέ - Γιάννης Σμυρναίος
Στίχοι τραγουδιού : Έχουν γίνει 2 ζωντανές εκτελέσεις
1η - ΄Ιδρυμα Μείζονος Ελληνισμού 6/10/2012
2η - Κηποθέατρο Παπάγου 23/6/2019
Αδελφοί Μονγκολφιέ
thumb|right|300px| 1783 Η πτήση της "Μονγκολφιέρας", του [[αερόστατο|αερόστατου των Μονγκολφιέρων ]] Οι Αδελφοί Μονγκολφιέ, (γαλλικά: Frères Montgolfier, στην ελληνική βιβλιογραφία παλαιότερα ως Μονγκολφιέροι), ο Ζοζέφ-Μισέλ Μονγκολφιέ (Joseph-Michel Montgolfier, 26 Αυγούστου 1740 – 26 Ιουνίου 1810) και ο Ζακ-Ετιέν Μονγκολφιέ (Jacques-Étienne Montgolfier, 6 Ιανουαρίου 1745 – 2 Αυγούστου 1799) ήταν οι εφευρέτες του αερόστατου. Στην πρώτη επανδρωμένη απογείωση μετέφεραν ένα νεαρό γιατρό και ένα αξιωματικό του στρατού. Αργότερα τιμήθηκαν, τόσο αυτοί όσο και ο πατέρας τους, αλλά και τα υπόλοιπα αδέλφια τους, με τον τίτλο ευγενείας ντε (Μονγκολφιέ).
Ιωσήφ Μιχαήλ Μονγκολφιέ
Αργότερα ο Ιωσήφ ασχολήθηκε με τον «υδραυλικό κριό» ο οποίος με τη πρωτοτυπία της λειτουργίας του προξένησε πολύ μεγάλη εντύπωση. Ο Μέγας Ναπολέων εκτιμώντας ιδιαίτερα τη πολεμική χρήση του αερόστατου, που πρώτος περιέλαβε σε πολεμική επιχείρηση, στη μάχη του Φλερύ, το 1794, παρασημοφόρησε τους αδελφούς Μονγκολφιέ με στρατιωτικά παράσημα. Στη συνέχεια ο Ιωσήφ διορίστηκε διευθυντής του Μουσείου Τεχνών και Επαγγελμάτων όπου και εκλέχθηκε τελικά μέλος της Ακαδημίας Επιστημών (1807). Έργα του Ιωσήφ είναι: